Toto však z Mníchova nie je všetko. 14. júna sa koná hneď ďalšia premiéra. Celkom mimoriadna udalosť nielen v kontexte nemeckého baletného života. Symbolicky stojeden rokov po Nižinskom sa jeho Svätenie jari ukáže v rekonštruovanej podobe od legendárnej priekopníčky tanca Mary Wigman (kreácia z roku 1957). Bavorský štátny balet uvedie Svätenie jari v naštudovaní vtedajších tanečníc súboru Wigmanovej: Henrietty Horn, Susan Barnett a Katharine Sehnert. Pôvodná bude aj monumentálnosť obsadenia; štyridsaťdva tanečníkov, ktorí tancujú na šikme v tvare elipsy. Hudobný sprievod tiež nebude tradičný. Svätenie jari Igora Stravinského zaznie v úprave pre dva klavíry. Na záver obdobia šéfovania Ivana Lišku je to v tom Mníchove veľmi zaujímavé.
Foto archiv, Gene Schiavone, Ramone Petrovsky, foto Wilfried Hösl